Document ID: /roh_data/filtered/fineweb-2-filterrobots_roh.jsonl.gz/23518

L’incumbenza principala da l’anestesiologia es üna metoda da narcosa chi’d es accordada individualmaing al paziaint. Davo l’operaziun pisseran ils meidis d’anestesia per üna terapia cunter dolurs ideala.
Ils anestesists sun sco meidis d’urgenza eir üna part dal team da salvamaint. La partiziun spordscha ultra da quai üna consultaziun da la dolur ambulanta sco eir üna terapia cunter dolurs staziunaria. Üna collavuraziun stretta tanter ils meidis da chasa e’ls meidis specialists pussibiltescha üna chüra minuziusa ed optimala dal paziaint.
Tuot las metodas modernas da l’anestesia parziala e generala vegnan spüertas a l’ospidal, per part eir cumbinadas. Per tour davent la temma da la narcosa daja avant l’intervenziun operativa ün discuors da preparaziun detaglià. Cun agüd, eventualmaing, d’examinaziuns supplementaras medicinalas eruischa il meidi specialist la metoda d’anestesia optimala. Giavüschs individuals vegnan, scha quai es medicinalmaing pussibel, eir resguardats. Illa staziun da survaglianza intensiva, chi’d es indrizzada da maniera moderna, vain garantida üna survaglianza e terapia cumpletta.
L’ospidal dispuona d’ün concept da terapia cunter dolurs tschertifichà. Dolurs postoperativas vegnan trattadas da maniera sistematica e consequenta. Applichats vegnan eir cateters moderns cunter dolurs cun pumpas cunter dolurs.
In cas da dolurs cronicas po il meidi da chasa arrandschar üna consultaziun davart üna terapia cunter dolurs ambulanta. Illa consultaziun vegnan analisadas las dolurs ed i vain elavurà ün concept da terapia individual. La terapia cunter dolurs po gnir realisada cun medicamaints. I dà però eir numerusas uschedittas tecnicas d’infiltraziun invasiva. Quistas vegnan realisadas eir suot controlla da radiografia e d’ultrasun cun üna tecnica fich moderna. In cas cronics schelts e cumplexs vegnan spüerts trattamaints staziunaris. Quists succedan in collavuraziun stretta cun meidis da chasa e las otras partiziuns specialisadas da l’ospidal.
La partiziun es da vart da la Società svizra pel stüdi da la dolur (SSSD) tschertifichà sco center da la dolur e dispuona da specialists da la dolur specials (SSIPM, SSSD, medicina psicosomatica).
dr. med. Joachim Koppenberg
schefmeidi anestesiologia
meidi specialist per anestesiologia
AF meidi d'urgenza SSMUS (Società Svizra da Medicina d'Urgenza e da Salvamaint)
AF medicina d'urgenza clinica SSMUS
meidi d'urgenza directiv CSSUC (Center svizzer da medicina da salvamaint, d’urgenza e da catastrofas)
AF terapia da dolurs intervenziunistica SSIPM
specialist da dolur SSSD (Società Svizra pel Stüdi da la Dolur)
management medical da qualità (D)
International Diploma in Mountain Medicine UIAA/ICAR/ISMM
International Diploma in Expedition and Wilderness Medicine
Curriculum (PDF)
dr. med. Ulrich Bauerschmidt
meidi directiv anestesiologia
meidi specialist per anestesiologia
AF meidi d'urgenza SSMUS
AF medicina d'urgenza (D)
meidi d'urgenza directiv (D)
specialist da dolurs SSSD
Curriculum (PDF)
dr. med. Nadine Nieuwkamp
meidi directiv anestesiologia
meidi specialist per anestesiologia FMH
meidi d'urgenza SSMUS
meidi d'urgenza directiv CSSUC
Curriculum (PDF)
Eva Trellova
chüra anestesia
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.